Babelscape/SREDFM huggingface dataset:
Πύλη για τη Δύση

Η Πύλη για τη Δύση (Gateway Arch) είναι το ψηλότερο χαλύβδινο μνημείο του κόσμου. Βρίσκεται στο Σαιντ Λούις της πολιτείας Μισούρι. Η ύψους 192 μ. αψίδα ολοκληρώθηκε το 1965 προς τιμήν των πρωτοπόρων που εγκατέλειψαν το Σαιντ Λούις και εγκαταστάθηκαν στην αμερικανική Δύση μετά το 1803. Είναι φτιαγμένη από πλάκες ανοξείδωτου χάλυβα που ανακλούν το φως. Το πλάτος της αψίδας είναι ίσο με το ύψος της. Επίσης υπάρχουν δύο θέατρα και ένα μουσείο στην βάση της αψίδας. Υπάρχει και ένα τροχιοδρομικό όχημα που μεταφέρει τους επισκέπτες σε ένα παρατηρητήριο στην κορυφή της.

Κατηγορία:Μιζούρι (πολιτεία)
Οασίν

Το Οασίν ή Οατσίν (ισπανικά: El hoacín ή hoatzín) είναι πτηνό της οικογενείας των Οπισθοκομιδών, που απαντά στη Νότια Αμερική. Η επιστημονική ονομασία του είδους είναι "Opisthocomus hoazin" και δεν περιλαμβάνει υποείδη.

Το Οασίν ανήκει σε εκείνα τα πτηνά που έχουν προβληματίσει έντονα την επιστημονική κοινότητα σχετικά με τη συστηματική του ταξινομική. Κάποια χαρακτηριστικά του (βλ. Μορφολογία) το διαφοροποιούν σημαντικά από τα υπόλοιπα συγγενικά taxa (ταξινομικές μονάδες) και, προς το παρόν, έχει αποφασιστεί η κατάταξή του σε ξεχωριστή, μονοτυπική οικογένεια. Αντίθετα, οι διαφωνίες για την τάξη του πτηνού εξακολουθούν να είναι έντονες και δεν διαφαίνεται να υπάρχει άμεση και ακριβής απάντηση (βλ. Συστηματική Ταξινομική).

Στα ιδιαίτερα χαρακτηριστικά του συμπεριλαμβάνονται:
*"Περιορισμένη πτητική ικανότητα
*"Μεγάλο και ιδιόμορφο λοφίο
*"Κούρνιασμα σε «θέση-στέρνου»
*"Εξαιρετικά εξειδικευμένο πεπτικό σύστημα
*"Δυσάρεστη οσμή
*"Παρουσία χαρακτηριστικών «νυχιών» στις πτέρυγες των νεοσσών και νεαρών ατόμων
Ferrari Enzo Ferrari

Η Ferrari Enzo Ferrari ήταν ένα σπορ υπεραυτοκίνητο (supercar) υψηλών επιδόσεων, που κατασκευάστηκε από την ιταλική αυτοκινητοβιομηχανία Ferrari. Ονομάστηκε Enzo προς τιμήν του ιδρυτή της εταιρείας, Έντσο Φερράρι. Το μοντέλο παρήχθη από το 2002 έως το 2004, στο Μαρανέλλο της Ιταλίας, σε μόλις 400 αντίτυπα, όλα αποκλειστικά στο χέρι, και κατά τη διάρκεια της παραγωγής της ήταν το ακριβότερο, ισχυρότερο και ταχύτερο αυτοκίνητο της Ferrari. Αντικατέστησε τη Ferrari F50 του 1995 - 1997 και αντικαταστάθηκε τον Μάρτιο του 2013 από τη Ferrari LaFerrari.
Ferrari F50

Η Ferrari F50 ήταν ένα σπορ υπεραυτοκίνητο (supercar) υψηλών επιδόσεων, που κατασκευάστηκε από την ιταλική αυτοκινητοβιομηχανία Ferrari, με αφορμή τον εορτασμό των 50 χρόνων κατασκευής αυτοκινήτων από τη Ferrari, εξ ου και η ονομασία της. Το μοντέλο παρήχθη από τον Μάρτιο του 1995 έως τον Ιούλιο του 1997, στο Μαρανέλλο της Ιταλίας, σε μόλις 349 αντίτυπα, όλα αποκλειστικά στο χέρι, και κατά τη διάρκεια της παραγωγής του ήταν το ακριβότερο, ισχυρότερο και ταχύτερο αυτοκίνητο της Ferrari. Διατέθηκε σε δύο εκδοχές αμαξώματος: μία κλειστή και μία ανοικτή με μαλακή αναδιπλούμενη οροφή, με τη δεύτερη υπό την ονομασία Ferrari F50 Barchetta. Η F50 αντικατέστησε τη Ferrari F40 και αντικαταστάθηκε τον Οκτώβριο του 2002 από τη Ferrari Enzo.

Αν και τυπικώς έλαβε την ονομασία F50 με αφορμή τον εορτασμό των 50 χρόνων κατασκευής αυτοκινήτων από τη Ferrari, στην πράξη η επέτειος αυτή ήρθε μόλις το 1997 και μάλιστα ταυτόχρονα με την λήξη της παραγωγής του μοντέλου.
Ισπανική γρίπη

Η Ισπανική γρίπη ήταν πανδημία γρίπης η οποία εκδηλώθηκε το 1918 και είχε ως αποτέλεσμα τον θάνατο από 17 έως 50 εκατομμυρίων ανθρώπων.
Μαξιμίνος Θραξ

Ο Γάιος Ιούλιος Βέρος Μαξιμίνος Θραξ ("Gaius Iulius Verus Maximinus", 173 – 10 Μαΐου 238), γνωστός και ως Μαξιμίνος Α΄, ήταν Ρωμαίος Αυτοκράτορας από το 235 έως το 238. 

Ο Μαξιμίνος περιγράφεται από διάφορες αρχαίες πηγές, αν και καμία δεν είναι σύγχρονή του εκτός από τη "Ρωμαϊκή Ιστορία" του Ηρωδιανού. Η βασιλεία του θεωρείται συχνά ότι σηματοδοτεί την αρχή της κρίσης του 3ου αιώνα. Πέθανε στην Ακυληία ενώ προσπαθούσε να καταστείλει μία συγκλητική εξέγερση.
Ιωάννης Αργύρης

Ο Ιωάννης Αργύρης (Βόλος, 19 Αυγούστου 1913 – Στουτγκάρδη, 2 Απριλίου 2004) ήταν Έλληνας επιστήμονας που διακρίθηκε σε παγκόσμιο επίπεδο. Ο Αργύρης ήταν γνωστός εκτός Ελλάδας ως John Η. Argyris.
Αβανκάι

Το Αβανκάι ("Abancay"), είναι πόλη του Ν. Περού, στο διοικητικό διαμέρισμα Απουρίμακ (Apurímac) και της φερώνυμης επαρχίας Αβανκάι (Abancay), των οποίων αποτελεί πρωτεύουσα. Έχει πληθυσμό 68.414 κατοίκους (2012). 

O κάτοικος της πόλης ονομάζεται "Αβανκίνο" (θηλ. "Αβανκίνα") ("Αbanquino-a").
Κόσυνθος

Ο Κόσυνθος είναι ποταμός της Θράκης με συνολικό μήκος 55 χιλιομέτρων. Πηγάζει από το όρος Ερύμανθος ή Χαϊντού του ορεινού συγκροτήματος της Κούλας, της οροσειράς της Κεντρικής Ροδόπης, και ρέει νότια - νοτιοανατολικά και αφού διαρρεύσει την πόλη της Ξάνθης, εκβάλλει τελικά στη Βιστωνίδα κοντά στο Σέλινο, συγκεκριμένα στην αρχαία Αναστασιούπολη (Περιθεώριο).
Πέτρος Καλέσης

Ο Πέτρος Καλέσης (Στρώμνιτσα, τέλη 19ου αιώνα - Κρηστώνη Κιλκίς, Αύγουστος 1905) ήταν Έλληνας Μακεδονομάχος οπλαρχηγός από το Μακρίοβο της περιοχής Στρώμνιτσας.
Ανδρέας Πιτσιλλίδης

Ο Ανδρέας Πιτσιλλίδης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας την περίοδο 2011-2013 και ευρωβουλευτής στο Ευρωπαϊκό Κοινοβούλιο την περίοδο 2013-2014 εκλεγμένος με τον ΔΗΣΥ.
Λουίς Σεπούλβεδα

Ο Λουίς Σεπούλβεδα (4 Οκτωβρίου 1949 - 16 Απριλίου 2020) ήταν συγγραφέας, σκηνοθέτης, δημοσιογράφος και πολιτικός ακτιβιστής.
Άγις Δ΄

Ο Άγις Δ΄ (265 π.Χ. - 241 π.Χ.) ήταν βασιλιάς της Σπάρτης, 25ος από τον οίκο των Ευρυποντιδών και ο μεγαλύτερος γιος του βασιλιά Ευδαμίδα Β' και της Αγησιστράτης.

Διαδέχτηκε τον πατέρα του σε ηλικία 20 χρονών (245 π.Χ.). Εκείνη την εποχή, η Σπάρτη είχε φτάσει σε κρίσιμο σημείο, καθώς οι πολίτες είχαν περιοριστεί σε 700 (από 7000) κατοίκους, από τους οποίους πλήρη πολιτικά δικαιώματα είχαν 100 που είχαν συγκεντρώσει την ιδιοκτησία της γης, ενώ οι περισσότεροι βαρύνονταν με μεγάλα χρέη και η στρατιωτική δύναμη της Σπάρτης είχε εκμηδενιστεί. Ο Άγις Δ' για να διορθώσει το κακό σχεδιάζει μία τολμηρή αγροτική και κοινωνική μεταρρύθμιση: καταργεί τα χρέη, προτείνει αναδιανομή της γης, να γίνουν Σπαρτιάτες όσοι περίοικοι το επιθυμούν και να ξαναγυρίσει η Σπάρτη στους νόμους του Λυκούργου. Ο ίδιος έδωσε το παράδειγμα παραχωρώντας όλη την περιουσία του στην πολιτεία. Ωστόσο από τα μέτρα που σχεδίασε τελικά έγινε μόνο η απόσβεση χρεών.

Οι αντίπαλοί του, ωφελημένοι μίας απουσίας του, τον εκθρόνισαν και όταν επέστρεψε τον στραγγάλισαν μαζί με την μητέρα του Αγησιστράτη και τη γιαγιά του (από τη μητέρα του) Αρχιδάμεια. Τον διαδέχθηκε ο νεογέννητος γιος του από την Αγιάτιδα Ευδαμίδας Γ΄.
Ρεντόντα

Η νήσος Ρεντόντα (αγγλικά: "Redonda") είναι ένα πολύ μικρό, ακατοίκητο νησί της Καραϊβικής που αποτελεί μέρος της Αντίγκουα και Μπαρμπούντα, στις Υπήνεμες Νήσους, Δυτικές Ινδίες. Αυτό το μικρό νησί βρίσκεται ανάμεσα στα νησιά Νέβις και Μοντσερράτ από τα οποία απέχει 32 και 22,5 χιλιόμετρα αντίστοιχα, ενώ βρίσκεται 56,2 χιλιόμετρα (34,9 μίλια) νοτιοδυτικά της Αντίγκουα.

Από απόσταση η Ρεντόντα μοιάζει με ένα πολύ μεγάλο βράχο. Είναι το απομεινάρι ενός αρχαίου ηφαιστειακού πυρήνα με απόκρημνες πλαγιές. Στο νησί δεν υπάρχει καμία πηγή γλυκού νερού, εκτός από τη βροχή. Η πραγματική έκταση του νησιού είναι δύσκολο να εκτιμηθεί λόγω της υπερβολικής κλίση των πλαγιών, αλλά υπολογίζεται κάπου μεταξύ 1,6 τετραγωνικών χιλιομέτρων (400 στρέμματα) και 2,6 τετραγωνικά χιλιόμετρα (640 στρέμματα). Η κλίση της επιφάνειας του νησιού καθώς και η έλλειψη οποιασδήποτε πηγής γλυκού νερού, εκτός από βροχοπτώσεις καθιστούν το νησί αφιλόξενο για τον άνθρωπο. Στη Ρεντόντα βρίσκονται μόνο θαλασσοπούλια και ένα κοπάδι άγριων αιγών που καταφέρνουν να επιβιώσουν με τη φτωχή βλάστηση που υπάρχει στην κορυφή του νησιού.
Κριστιάν Μπολτανσκί

Ο Κριστιάν Μπολτανσκί ("Christian Boltanski", 6 Σεπτεμβρίου 1944 - ...) είναι Γάλλος εικαστικός, ζωγράφος, κινηματογραφιστής, γλύπτης και φωτογράφος.
L.A. Woman

L.A. Woman είναι ο τίτλος του έκτου στούντιο δίσκου του αμερικανικού ροκ συγκροτήματος The Doors, ο οποίος ηχογραφήθηκε από το Δεκέμβριο του 1970 μέχρι τον Ιανουάριο του 1971 και κυκλοφόρησε στις 19 Απριλίου εκείνης της χρονιάς. Αυτός ήταν ο τελευταίος δίσκος τον οποίο ηχογράφησε ο Τζιμ Μόρισον εν ζωή.

Το άλμπουμ επανεκδόθηκε σε μορφή CD στις 17 Ιουλίου 2000 από την "EastWest".
Ιταλικό πρωτάθλημα ποδοσφαίρου ανδρών 2011-2012

Το Ιταλικό πρωτάθλημα ποδοσφαίρου ανδρών 2011-2012 ήταν το 80ό πρωτάθλημα της Σέριε Α από τότε που καθιερώθηκε. Ξεκίνησε στις 9 Σεπτεμβρίου 2011 και ολοκληρώθηκε στις 13 Μαΐου 2012 . Το πρωτάθλημα ήταν να ξεκινήσει στις 27 Αυγούστου, αλλά καθυστέρησε η εκκίνησή του λόγω απεργίας των ποδοσφαιριστών .

Το πρωτάθλημα το κατέκτησε η Γιουβέντους, το οποίο ήταν το 28ο επίσημο σκουντέτο της. Τελείωσε το πρωτάθλημα αήττητη. Υποβιβάστηκαν από την κατηγορία οι Λέτσε, Τσεζένα και Νοβάρα Κάλτσιο.
Εντγκάρ Μορέν

Ο Εντγκάρ Μορέν ("Edgar Morin", γεννημένος ως "Edgar Nahoum" στο Παρίσι στις 8 Ιουλίου 1921) είναι Γάλλος φιλόσοφος, συγγραφέας και κοινωνιολόγος, ελληνοεβραϊκής (Σεφαραδιτικής) καταγωγής. Είναι γνωστός για τη διεπιστημονικότητα του έργου του, ενώ ιδιαίτερο είναι το ενδιαφέρον του για τις θετικές επιστήμες και την επίδρασή τους στην κοινωνία.
Δημήτριος Νεγρεπόντης

Ο Δημήτριος Νεγρεπόντης (1915-1996) ήταν Ελβετός–Έλληνας εφοπλιστής και αθλητής.
Renault Safrane

Το Renault Safrane ήταν ένα μεσαίο πολυτελές αυτοκίνητο της κατηγορίας Ε, που κατασκευάστηκε από τη γαλλική αυτοκινητοβιομηχανία Renault, από τον Απρίλιο του 1992 έως τον Δεκέμβριο του 2000. Συνολικά παρήχθησαν 312.779 αντίτυπα σειράς Safrane κατά τη διάρκεια των 8,5 ετών παραγωγής του, ενώ τον Ιούλιο του 1996 υπέστη μια έντονη αισθητική και μηχανική ανανέωση. Μάλιστα το 25 ήταν το πρώτο μοντέλο στην ιστορία της εταιρείας που εισήγαγε και καθιέρωσε αερόσακο. Αντικατέστησε το Renault 25 και αντικαταστάθηκε το 2002 από το Renault Vel Satis.

Το 2008, η ονομασία Safrane αναβίωσε για ένα νέο πολυτελές μοντέλο, επίσης της κατηγορίας Ε, το οποίο βασίζεται στο σεντάν Renault Samsung SM5 και διατίθεται σε αρκετές πετρελαιοπαραγωγικές χώρες της Μέσης Ανατολής ως Renault Safrane, και από το 2009 και στο Μεξικό. Το σημερινό Safrane έχει υποστεί από τότε αρκετές ανανεώσεις.
Κάστρο Κασσιώπης

Το Κάστρο Κασσιώπης είναι κάστρο στις βορειοανατολικές ακτές της Κέρκυρας, το οποίο βρίσκεται λίγο παραπάνω από το ψαροχώρι της Κασσιώπης. Ήταν ένα από τα τρία κάστρα της Βυζαντινής περιόδου που διασφάλιζαν την άμυνα του νησιού πριν από την Ενετική περίοδο (1386–1797). Τα κάστρα αυτά αποτελούσαν ένα αμυντικό τρίγωνο, με το Γαρδίκι που υπερασπιζόταν τα νότια του νησιού, την Κασσιώπη τα βορειοανατολικά και το Αγγελόκαστρο τα βορειοδυτικά.

Η θέση του στις βορειοανατολικές ακτές της Κέρκυρας, επιβλέποντας τον Πορθμό της Κέρκυρας ο οποίος χωρίζει το νησί από την ηπειρωτική χώρα παρείχε στο κάστρο πλεονεκτική θέση και υψηλή στρατηγική σημασία.

Το Κάστρο Κασσιώπης θεωρείται ως ένα από τα πλέον σημαντικά αρχιτεκτονικά κατάλοιπα στις Ιόνιες Νήσους, μαζί με το Αγγελόκαστρο, το Κάστρο Γαρδικίου και τα δύο Ενετικά Φρούρια της πόλης της Κέρκυρας, το Παλαιό Φρούριο και το Νέο Φρούριο.
Αβάνς

Το Αβάνς ("Avanche") (γερμ. "Βίφλισμπουργκ", "Wi(f)flisburg") (βλ. Ιστορία), είναι πόλη και έδρα δήμου της Δ. Ελβετίας, στο καντόνι Βω (Vaud) και την περιφέρεια Μπρουά-Βιλί (Broye-Vully). Έχει έκταση 19,46 χμ² και πληθυσμό 3.575 κατοίκους (Δεκέμβριος 2012).. Βρίσκεται 25 χμ. ΝΔ της Βέρνης και ήταν η πρωτεύουσα της φερώνυμης περιοχής μέχρι την 1η Σεπτεμβρίου του 2006, όταν αποτέλεσε τμήμα της νέας περιφέρειας Μπρουά-Βιλί.

Ο κάτοικος της πόλης ονομάζεται "Αβανσουά" ("Avenchois").
Ιπτάμενος Ολλανδός

300px|right|thumb|"Ο Ιπτάμενος Ολλανδός", πίνακας του Albert Pinkham Ryder (1847-1917).
Ο Ιπτάμενος Ολλανδός είναι μυθικό πλοίο-φάντασμα που πρωταγωνιστεί σε διάφορους ναυτικούς θρύλους της Εποχής των Ανακαλύψεων, οι οποίοι έχουν συνήθως -αλλά όχι αποκλειστικά- βρετανική ή αμερικανική προέλευση. Στις περισσότερες εκδοχές, το πλήρωμά του πέθανε εν πλω στα ανοιχτά του Ακρωτηρίου της Καλής Ελπίδος και καταδικάστηκε να μην πιάσει λιμάνι μέχρι τη Δευτέρα Παρουσία. Έκτοτε το πλοίο προσεγγίζει σκάφη που περνούν απ' την περιοχή και οι ψυχές του πληρώματος προσπαθούν να μάθουν νέα για τους δικούς τους, κάτι που θεωρείται πολύ κακός οιωνός.

Η δημοφιλία του μύθου υπήρξε τόσο μεγάλη, που πολλοί ναυτικοί ήταν σίγουροι ότι τον συνάντησαν σε κάποιο ταξίδι τους - όχι μόνο κατώτερο πλήρωμα, αλλά και μορφωμένοι αξιωματικοί, όπως για παράδειγμα ο Βρετανός μονάρχης Γεώργιος Ε΄ που είχε υπηρετήσει στο πολεμικό ναυτικό πριν στεφθεί βασιλιάς. Η σύγχρονη επιστήμη απορρίπτει κατηγορηματικά την ύπαρξή του, αποδίδοντας τις «συναντήσεις» σε διπλό αντικατοπτρισμό (φάτα μοργκάνα) και αυθυποβολή.
Εξηκίας

μικρογραφία|Η υπογραφη του Εξηκία: ΕΧΣΕΚΙΑΣΕΠΟΙΕΣΕ Louvre F 53
Ο Εξηκίας ήταν αγγειογράφος και αγγειοπλάστης αττικών αγγείων, ο οποίος άκμασε μεταξύ 560 και 530 π.Χ στην Αθήνα. Ο Εξηκίας και ο «ζωγράφος του Άμαση» θεωρούνται οι πιο σημαντικοί τεχνίτες του μελανόμορφου αττικού ρυθμού, όπως είχε διαμορφωθεί στα μέσα του 6ου αιώνα, και αντιπροσωπεύουν δύο διαφορετικές τάσεις της εποχής. Τα περισσότερα έργα του εξάγονταν σε παραθαλάσσιες πόλεις της Μεσογείου όπως στην Ετρουρία, άλλα μερικά έργα απόμειναν και στην Αθήνα. Θεωρείται πως μαθητής του ήταν ο Ζωγράφος του Ανδοκίδη. 

Ο Εξηκίας ζωγράφιζε κυρίως μυθολογικά θέματα και κατόρθωνε να αποδίδει την ιδιαίτερη προσωπικότητα κάθε ήρωα. Δουλεύει πάνω σε παλιά, δημιουργεί όμως και νέα σχήματα. Το έργο του το χαρακτηρίζει η λεπτότητα του σχεδίου, η αγάπη για τη λεπτομέρεια, η υπολογισμένη σύνθεση και προπάντων η δραματική ένταση.
Μονή Παναγίας Περιβλέπτου

Η Μονή Παναγίας Περιβλέπτου είναι μονή της ύστερης βυζαντινής περιόδου στο Μυστρά της Ελλάδας. Βρίσκεται στην νοτιοανατολική άκρη του εξωτερικού τείχους, δίπλα στον απόκρημνο βράχο. Υπήρξε καθολικό μοναστηριού αφιερωμένου στην Παναγία.

Ο ναός, που μοιάζει να είναι σφηνωμένος μέσα στο βράχο, χτίστηκε κατά τα μισά του 14ου αιώνα από τον πρώτο δεσπότη του Μοριά, Μανουήλ Καντακουζηνό και έλαβε την ονομασία ενός από τα πλέον γνωστά μοναστήρια της Κωνσταντινούπολης. 

Ο ναός είναι σταυροειδής, εγγεγραμμένος δίστυλος. Η είσοδος στο ναό εξασφαλίζεται από μια μικρή πόρτα δίπλα στις αψίδες, η οποία οδηγεί αρχικά σ' ένα στενό διάδρομο, κάτω από το βράχο. Το κτηριακό σύμπλεγμα συμπληρώνουν τα παρεκκλήσια.

Το εσωτερικό του ναού κοσμείται με εξαιρετικές τοιχογραφίες, χαρακτηριστικές της Παλαιολόγειας Αναγέννησης. Χρονολογούνται στην περίοδο μεταξύ 1348 και 1380, είναι από τις ελάχιστες που σώζονται από τον ύστερο βυζαντινό κύκλο, ενώ είναι πολύ μεγάλης σημασίας για την καλύτερη κατανόηση της βυζαντινής τέχνης. Ανάμεσά τους ξεχωρίζει η εικονογράφηση του τρούλου, στον οποίο εικονίζεται ο Παντοκράτωρ, η Παναγία και οι Προφήτες. Η τεχνοτροπία και το ύφος των εικόνων παρουσιάζουν σημαντική ομοιογένεια. Εντούτοις, πιο διεισδυτικές ματιές αποδίδουν το έργο σε τέσσερις διαφορετικούς αγιογράφους ή σε διαφορές στον τρόπο εκτέλεσης των έργων. Τέλος, αξιόλογος ως προς την αισθητική, αλλά με ποικιλία ως προς την τεχνοτροπία, εμφανίζεται ο γλυπτός διάκοσμος του ναού.
Fire and Water

Το Fire and Water είναι το τρίτο στούντιο άλμπουμ του βρετανικού ροκ συγκροτήματος Free, το οποίο κυκλοφόρησε το Ιούνιο του 1970 μέσω της δισκογραφικής εταιρείας "Island Records". Επανεκδόθηκε με έξι επιπλέον κομμάτια σε μορφή CD, στις 8 Οκτωβρίου 2001 από την "Island".

Ο δίσκος περιείχε τη μεγαλύτερη επιτυχία των Free με τίτλο "All Right Now", το οποίο σκαρφάλωσε στο # 2 των βρετανικών τσαρτ και το # 4 στις Ηνωμένες Πολιτείες. Το κομμάτι ανέβηκε στο Top-10 στις περισσότερες χώρες του κόσμου, ενώ έφθασε στο # 8 των βρετανικών τσαρτ και πάλι, το 1991. Ένας από τους τεχνικούς ήχου που χρησιμοποιήθηκαν κατά τις ηχογραφήσεις του κομματιού ήταν ο Ρόι Τόμας Μπέικερ, μετέπειτα παραγωγός των Queen.

Κατά την περιοδεία για την προώθηση του δίσκου, οι Free εμφανίστηκαν ζωντανά στο φεστιβάλ του "Isle of Wight" κατά την πέμπτη του ημέρα στις 30 Αυγούστου 1970, μαζί με τον Μπομπ Ντίλαν, τον Τζίμι Χέντριξ, τους Jethro Tull, κ.α.. Το κοινό στη συγκεκριμένη συναυλία ξεπέρασε το μισό εκατομμύριο και η εκτέλεση του ""All Right Now" βιντεοσκοπήθηκε και κυκλοφόρησε με το βίντεο "Message to Love: The Isle of Wight Festival 1970"", το 1997.

Η επιτυχία του σινγκλ, βοήθησε το δίσκο να φθάσει στη δεύτερη θέση των τσαρτ στην πατρίδα τους και στο Top-20 του Billboard στις Ηνωμένες Πολιτείες.
Αλεθρικό

Το Αλεθρικό είναι κοινότητα της επαρχίας Λάρνακας στην Κύπρο.
Αλεμάνια Άαχεν

Η Αλεμάνια Άαχεν είναι γερμανική ποδοσφιαρική ομάδα από την πόλη Άαχεν. Ιδρύθηκε στις 16 Δεκεμβρίου 1900. Έδρα της ομάδας είναι το New Tivoli, χωρητικότητας 32960. Συμμετέχει στη 3η Λίγκα. Τις περισσότερες περιόδους στην ιστορία της συμμετείχε στην 2η Μπούντεσλιγκα. Στην Μπουντεσλίγκα μετράει 3 συμμετοχές στα τέλη της δεκαετίας του 1960 και άλλη μία στο Γερμανικό πρωτάθλημα ποδοσφαίρου ανδρών 2006-2007.
Αχερονογωβιός

Ο αχερονογωβιός "(Knipowitschia milleri - Κνιποβίτσια του Μίλλερ)", είναι είδος ψαριού του γένους Κνιποβίτσια της οικογένειας των Γωβιιδών ενδημικό στον ποταμό Αχέροντα και ειδικότερα στην περιοχή των εκβολών του· άτομα του είδους έχουν καταγραφεί στο παρελθόν και στους παραποτάμους του Αχέροντα Κωκυτό και Βωβό.. Περιγράφηκε και καταχωρήθηκε ως ξεχωριστό είδος το 1990.

Ο "Αχερονογωβιός" απαντάται σε νερά σχεδόν στάσιμα, διαυγή, γλυκά μέχρι ελαφρώς υφάλμυρα, με άφθονη υδρόβια βλάστηση και λασπώδη ή αμμώδη βυθό. Το μήκος του φτάνει μέχρι 2,6 cm (σταθερό ή τυπικό μήκος - Standard Length). Ζει μέχρι δύο χρόνια. Γεννά τα αυγά του τον Φεβρουάριο-Μάρτιο. Τα νεαρά άτομα κολυμπούν ελεύθερα ενώ τα ενήλικα είναι βενθικά. Τρέφεται με προνύμφες των διπτέρων εντόμων "Chironomidae" και μικρά καρκινοειδή.
Το είδος χαρακτηρίζεται Τρωτό (VU [D2]) στο Κόκκινο Βιβλίο των Απειλούμενων Ζώων της Ελλάδας του 2009 που εκδόθηκε από το ελληνικό Υπουργείο Περιβάλλοντος· στην έκθεση εκτιμάται ότι πέρα από την έντονη θήρευση από τα χέλια και την περιορισμένη εξάπλωση, το είδος δεν φαίνεται να αντιμετωπίζει κάποιο σοβαρό κίνδυνο. Η IUCN, στην πιο πρόσφατη έκθεσή της (2006), το κατατάσσει στα κρισίμως κινδυνεύοντα λόγω μόλυνσης των υδάτων και απόρριψης αποβλήτων στην περιοχή του ενδιαιτήματός του καθώς και σχεδίων αποξήρανσης περίπου 50% των ελών της περιοχής των εκβολών του Αχέροντα, παρόλο που αυτή ανήκει στο Ευρωπαϊκό Δίκτυο Προστατευόμενων περιοχών Natura 2000.
Κνιποβίτσια

Η Κνιποβίτσια "(Knipowitschia)" είναι γένος ψαριών του αλμυρού, υφάλμυρου και γλυκού νερού της οικογένειας των Γωβιιδών (γωβιοί), ενδημικών της Ευρασίας. Το γένος ονομάστηκε προς τιμήν του Ρώσου - Σοβιετικού ιχθυολόγου, υδροβιολόγου και ωκεανογράφου Νικολάι Μιχάιλοβιτς Κνιπόβιτς "(Никола́й Миха́йлович Книпо́вич)".
Αλεξάντρ-Φερντινάν Νγκεντέ

O Αλεξάντρ-Φερντινάν Νγκεντέ (Alexandre-Ferdinand Nguendet) είναι πολιτικός από την Κεντροαφρικανική Δημοκρατία. Ήταν προσωρινός πρόεδρος από τις 10 Ιανουαρίου 2014 ως τις 20 Ιανουαρίου του ίδιου χρόνου, έπειτα από την παραίτηση του Μισέλ Ντζοτοντιά.
Μεχντί Τζομάα

Ο Μεχντί Τζομάα (21 Απριλίου 1962-) είναι Τυνήσιος μηχανικός και πολιτικός. Επιλέχθηκε ως προσωρινός πρωθυπουργός της Τυνησίας στις 14 Δεκεμβρίου 2013. Υπηρέτησε ως υπουργός Βιομηχανίας στην κυβέρνηση του Αλί Λαραγέντ. Ο Τζομάα ανέλαβε καθήκοντα πρωθυπουργού στις 10 Ιανουαρίου 2014 και παρέμεινε στο αξίωμα αυτό ως το Φεβρουάριο του 2015.
Μονσέφ Μαρζουκί

Ο Μονσέφ Μαρζουκί (Moncef Marzouki, αραβικά المنصف المرزوقي, "al-Munṣif al-Marzūqī", γενν. στις 7 Ιουλίου 1945) ήταν προσωρινός πρόεδρος της Τυνησίας από το 2011 ως τις 31 Δεκεμβρίου 2014. Στη διάρκεια της καριέρας του ήταν ακτιβιστής για τα ανθρώπινα δικαιώματα και εργάστηκε ως γιατρός και πολιτικός. Στις 12 Δεκεμβρίου 2011 εξελέγη Πρόεδρος της Τυνησίας από τη Συντακτική Συνέλευση της χώρας.
Ερυθροπόταμος

Ο Ερυθροπόταμος (βουλγαρικά: , "προφ.: Λούντα ρέκα, που σημαίνει «τρελός ποταμός»") είναι ποταμός της Θράκης, που πηγάζει από την Ελλάδα, και έπειτα από μια σύντομη διαδρομή μέσω της Βουλγαρίας, καταλήγει στον ποταμό Έβρο στα νότια του Διδυμότειχου στην Ελλάδα. Στα τουρκικά, ο ποταμός αναφέρεται ως Κιουζούλντελι ("τουρκικά: ").μικρογραφία|Ο Ερυθροπόταμος και η γέφυρά του.
Οι ντόπιοι κάτοικοι - γηραιότεροι Χριστιανοί και όλοι οι Μουσουλμάνοι - την αποκαλούν "Kızıl Dere" (Κόκκινο Ρέμα). Όταν η περιοχή περιήλθε στην Ελληνική Επικράτεια δόθηκε η ονομασία "Ερυθροπόταμος" που είναι μεταφορά της μετάφρασης του Οθωμανικού "Kızıl Dere" - Κόκκινο Ρέμα.
State of Euphoria

Το State of Euphoria είναι το τέταρτο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Σεπτέμβριο του 1988 μέσω της δισκογραφικής εταιρείας "Megaforce Records". Επανεκδόθηκε από την "Festival Records" μαζί με ένα 12" ΕΡ σινγκλ με την ονομασία ""Statements of Euphoria", το οποίο περιέχει συνεντεύξεις με τα μέλη του συγκροτήματος, τη γαλλική εκτέλεση του "Antisocial" και το κομμάτι "Pipeline"".

Η ηχογράφηση του άλμπουμ έγινε στα "Quadradial Studios" του Μαϊάμι και η μίξη του στα "Electric Lady Studios" της Νέας Υόρκης. Η παραγωγή του έγινε από τον Μαρκ Ντόντσον με μηχανικό ήχου τον Άλεξ Περιάλας.

Το ""State of Euphoria" έγινε ο πρώτος δίσκος των Anthrax που σκαρφάλωσε στο Top-30 του Billboard στις Ηνωμένες Πολιτείες, ενώ έφθασε στο # 12 στη Μεγάλη Βρετανία, την υψηλότερη θέση από οποιοδήποτε άλλο άλμπουμ του συγκροτήματος. Έχει βραβευθεί ως χρυσός στις ΗΠΑ και τον Καναδά και ασημένιος στο Ηνωμένο Βασίλειο. Παράλληλα, κυκλοφόρησαν οι σινγκλ επιτυχίες "Make Me Laugh" και "Antisocial"".

Οι κριτικές που έλαβε ο δίσκος ήταν θετικές αλλά οι βαθμολογίες ήταν μικρότερες σε σχέση με τους δύο προκατόχους του. Το "Metal Storm" το έχει βαθμολογήσει με 7,8 / 10, το "Metal Forces" του έδωσε την απόλυτη βαθμολογία του 10 / 10, αλλά το "AllMusic" του έδωσε 2,5 / 5 θεωρώντας ότι δεν κατάφερε να πλησιάσει το επίπεδο του ""Spreading the Disease" και του "Among the Living"".
Άγις Γ΄

Ο Άγις Γ΄ (θάν. 331 π.Χ.) ήταν γιος του βασιλιά Αρχιδάμου Γ΄ και βασιλιάς της Αρχαίας Σπάρτης κατά τους χρόνους 338 π.Χ.-331 π.Χ.
Burger Burger

Το Burger Burger (ιαπωνικά: "バーガーバーガー") είναι ένα βιντεοπαιχνίδι στρατηγικής, ανεπτυγμένο από την Rytmix. Κυκλοφόρησε αποκλειστικά στην Ιαπωνία στις 27 Νοεμβρίου 1997 για το PlayStation. Ο παίκτης είναι ιδιοκτήτης μιας αλυσίδας καταστημάτων χάμπουργκερ και σκοπός του είναι η σωστή διαχείριση των καταστημάτων και το οικονομικό όφελος. Το παιχνίδι έγινε πολύ διάσημο στην Ιαπωνία και το 1999 κυκλοφόρησε το σίκουελ "Burger Burger 2", με πολλές βελτιώσεις και νέα χαρακτηριστικά. Κυκλοφόρησαν επίσης δύο παιχνίδια για το Game Boy Color: το "Burger Burger Pocket" (1999) και το "Burger Paradise International" (2000). Και τα τρία αυτά παιχνίδια αναπτύχθηκαν από τη Biox.
Cool Boarders 2001

Το Cool Boarders 2001 είναι ένα βιντεοπαιχνίδι αθλητισμού που αναπτύχθηκε από την Idol Minds και διανέμεται από τη Sony Computer Entertainment. Κυκλοφόρησε στις 31 Οκτωβρίου 2000 για το PlayStation και στις 21 Μαΐου 2001 για το PlayStation 2. Είναι το τελευταίο παιχνίδι της σειράς βιντεοπαιχνιδιών χιονοσανίδας "Cool Boarders".
Θεοδόσιος Σπεράντσας

Ο Θεοδόσιος Σπεράντσας (1888 -1979), του Κωνσταντίνου, ήταν εκπαιδευτικός, συγγραφέας, εκδότης εφημερίδας και μέγας λογοθέτης της Εκκλησία της Ελλάδος.
Τζον Μπάτον

Ο Τζον Μπάτον ("John Button", 27 Ιουλίου 1943 - 12 Ιανουαρίου 2014) ήταν Άγγλος οδηγός Ράλι και πατέρας του οδηγού της Φόρμουλα 1 και Παγκόσμιου Πρωταθλητή του 2009 Τζένσον Μπάτον.
Αβαρέ

Το Αβαρέ ("Avaré "), είναι πόλη και έδρα δήμου της Ν. Βραζιλίας, στην πολιτεία Σάο Πάολο, 263 χιλ. περίπου, Δ. της πόλης του Σάο Πάολο. Έχει έκταση 1.213,055 χμ² και πληθυσμό 82.935 κατοίκους (Δεκέμβριος 2010). Είναι ο 20ός, κατά σειράν έκτασης, δήμος της Πολιτείας. 

Η πόλη διαθέτει δικό της αεροδρόμιο ("Aeroporto de Avaré-Arandu"), ενώ είναι και κέντρο υψηλής εκπαίδευσης με σημαντικό κολλέγιο ("Faculdade Sudoeste Paulista"), που προσελκύει φοιτητές από τη γύρω περιοχή.
Θεσσαλογωβιός

Ο Θεσσαλογωβιός "(Κνιποβίτσια η θεσσαλική – Knipowitschia thessala)", είναι ένα είδος ψαριού του γένους Κνιποβίτσια της οικογένειας των Γωβιιδών "(γωβιοί)", ενδημικό στο σύστημα του ποταμού Πηνειού και της λίμνης Κάρλας στην Θεσσαλία.. Περιγράφηκε για πρώτη φορά ως ξεχωριστό είδος με το όνομα "Gobius thessalus" το 1921.
The Very Best of Deep Purple

The Very Best of Deep Purple είναι ο τίτλος της συλλογής τραγουδιών του χαρντ ροκ συγκροτήματος Deep Purple, η οποία κυκλοφόρησε τον Μάιο του 2000 σε μορφή μονού CD.

Η συλλογή περιέχει τραγούδια τα οποία προέρχονται από τις τρεις πρώτες συνθέσεις των Deep Purple, ηχογραφημένα από το 1968 μέχρι το 1974, όπως και το ""Knockin' at your Back Door" από την επανένωση της δεύτερης γραμμής μελών, το 1984.

Η συγκεκριμένη κυκλοφορία αποτέλεσε συνέχεια της συλλογής "Deepest Purple: The Very Best of Deep Purple", η οποία είχε κυκλοφορήσει είκοσι χρόνια νωρίτερα και περιείχε δώδεκα τραγούδια που συμπεριλαμβάνονται εδώ, με την προσθήκη τριών επιπλέον κομματιών.

Η συλλογή σκαρφάλωσε στο # 43 των βρετανικών τσαρτ το 2008, ενώ μπήκε στα ιταλικά τσαρτ το 2013 ωθούμενο από την επιτυχία του "Now What?!"".
Άγις Β΄

Ο Άγις Β΄ (; - 401 π.Χ.) ήταν βασιλιάς της αρχαίας Σπάρτης (427/426 - 401 π.Χ.), γιος του Αρχιδάμου Β΄ και της πρώτης συζύγου του Λαμπιτούς. Ήταν 18ος από το γένος των Ευρυποντιδών.
Γαλλικές Άλπεις

Οι Γαλλικές Άλπεις είναι το τμήμα της οροσειράς των Άλπεων που βρίσκεται εντός των εδαφών της Γαλλίας, ενώ εκτείνεται κατά μήκος των περιοχών του Ρον-Αλπ και της Προβηγκίας-Άλπεων-Κυανής Ακτής. 

Σε υψόμετρο 4.808 μέτρων, το Μον Μπλαν (Ιταλικά: "Monte Bianco"), επί των γαλλοϊταλικών συνόρων, είναι η υψηλότερη βουνοκορφή των Άλπεων, καθώς και η υψηλότερη βουνοκορφή της Δυτικής Ευρώπης.

Στις σημαντικότερες πόλεις που βρίσκονται εντός του ορεινού όγκου των Γαλλικών Άλπεων περιλαμβάνονται οι Γκρενόμπλ, Σαμονί, Αννεσύ, Σαμπερί, Εβιάν-λε-Μπαιν και Αλμπερβίλ.
Προσήνεμες Νήσοι

right|thumb|350px|Οι Προσήνεμες Νήσοι.

Οι Προσήνεμες Νήσοι (αγγλικά: "Windward Islands") είναι ομάδα νησιών στις Δυτικές Ινδίες. Στα αγγλικά, ο όρος αναφέρεται στα νότια νησιά των Μικρών Αντιλλών. Προσήνεμα νησιά ονομάζονται όλα τα νησιά νότια της Ντομίνικα μέχρι το Τρινιντάντ. Βρίσκονται εκεί όπου η νοτιοανατολική Καραϊβική Θάλασσα συναντά το δυτικό Ατλαντικό Ωκεανό. Ενώ Υπήνεμες Νήσοι ονομάζεται το βόρειο τμήμα των Μικρών Αντιλλών.
Υπήνεμες Νήσοι

right|thumb|350px|Οι Υπήνεμες Νήσοι.

Οι Υπήνεμες Νήσοι (αγγλικά: "Leeward Islands") είναι μια ομάδα νησιών στις Δυτικές Ινδίες. Στα αγγλικά, ο όρος αναφέρεται στα βόρεια νησιά των Μικρών Αντιλλών. Υπήνεμα νησιά ονομάζονται όλα τα νησιά ανατολικά του Πουέρτο Ρίκο και νότια μέχρι την Ντομίνικα. Βρίσκονται εκεί όπου η βορειοανατολική Καραϊβική Θάλασσα συναντά το δυτικό Ατλαντικό Ωκεανό. Ενώ Προσήνεμες Νήσοι ονομάζεται το νότια τμήμα των Μικρών Αντιλλών. Η ονομασία Υπήνεμες Νήσοι υπάρχει εδώ και αιώνες από όταν τα ιστιοφόρα πλοία ήταν ο μοναδικός τρόπος μεταφοράς πέρα από τον Ατλαντικό Ωκεανό. Στις Δυτικές Ινδίες, οι επικρατούντες άνεμοι, που είναι γνωστοί ως άνεμοι του εμπορίου, πνέουν από τα βορειοανατολικά προς τα νοτιοδυτικά. Οι πρώτοι Ισπανοί άποικοι αποκαλούσαν το Πουέρτο Ρίκο και τα νησιά προς τα δυτικά Sotavento, δηλαδή υπήνεμα. Ενώ τα νησιά στα νότια και ανατολικά του Πουέρτο Ρίκο τα αποκαλούσαν Islas de Barlovento, που σημαίνει προσήνεμα νησιά. Όταν οι Βρετανοί απέκτησαν τον έλεγχο πολλών νησιών από τις Μικρές Αντίλλες, όρισαν τα νησιά μέχρι την Αντίγκουα και το Μοντσερράτ, ως υπήνεμα. Ενώ αργότερα ορίστηκε η νήσος Ντομίνικα ως η διαχωριστική γραμμή που χωρίζει τις Μικρές Αντίλλες σε υπήνεμες και προσήνεμες. Τα νησιά κατά μήκος των ακτών της Βενεζουέλας, είναι γνωστά ως Υπήνεμες Αντίλλες.
Highway

Το Highway είναι το τέταρτο στούντιο άλμπουμ του βρετανικού ροκ συγκροτήματος Free, το οποίο κυκλοφόρησε τον Δεκέμβριο του 1970 μέσω της δισκογραφικής εταιρείας "Island Records". Επανεκδόθηκε με έξι επιπλέον κομμάτια σε μορφή CD, στις 4 Φεβρουαρίου 2002 από την "Island".

Το άλμπουμ ηχογραφήθηκε τον Σεπτέμβριο του 1970 στα "Island Studios" του Λονδίνου. Το συγκρότημα προερχόταν από την μεγάλη επιτυχία του ""Fire and Water" και του σινγκλ "All Right Now", αλλά δεν κατάφερε να πλησιάσει σε εκείνο το επίπεδο των πωλήσεων. Ο δίσκος έφθασε μόλις στο # 41 στη Μεγάλη Βρετανία και το # 190 στις Ηνωμένες Πολιτείες. Το σινγκλ του τραγουδιού "The Stealer"" έφθασε μόλις στο # 49 του Billboard ενώ δεν κατάφερε να μπει στους καταλόγους επιτυχιών της πατρίδας τους.

Η αποτυχία του άλμπουμ οδήγησε σε προβλήματα μεταξύ των μελών των Free, με τους Φρέιζερ και Ρότζερς να έχουν συνεχείς διαφωνίες, με τον Πωλ Κοσσόφ να επιβαρύνεται από αυτή την κατάσταση και να οδηγείται στον εθισμό των ναρκωτικών ουσιών.
Ποντογωβιός

Ο Ποντογωβιός "(Κνιποβίτσια η καυκασιανή - Knipowitschia caucasica)", είναι ένα είδος ψαριού του γένους Κνιποβίτσια της οικογένειας των Γωβιιδών "(γωβιοί)" ενδημικό σε αλμυρά, γλυκά και υφάλμυρα νερά κατά μήκος των ακτών της Μαύρης Θάλασσας, της Θάλασσας του Αζόφ, της Κασπίας Θάλασσας και του Αιγαίου πελάγους δυτικά μέχρι την περιοχή των εκβολών του ποταμού Αλιάκμονα. Στο παρελθόν το είδος είχε εισαχθεί και στην λίμνη Αράλη, από την οποία έχει πλέον εξαφανιστεί.

Πληθυσμοί του γένους "Knipowitschia" που έχουν εντοπιστεί στις λίμνες Τριχωνίδα και Οζερός θεωρούνται προσωρινά ως "K. caucasica", η συστηματική θέση τους όμως παραμένει ακόμα ασαφής. Ασαφής παραμένει και η θέση πληθυσμών της ανατολικής Αδριατικής.
Κάστρο Λεκουρέσι

Το Κάστρο Λεκουρέσι (Αλβανικά:"Kalaja e Lëkurësit") ή Λυκούρσι είναι ερειπωμένο κάστρο στην ομώνυμη περιοχή, κοντά στις ακτές Ιουνίου Πελάγους της νότιας Αλβανίας. Το κάστρο βρίσκεται σε λοφώδη στρατηγική θέση εποπτεύοντας την σημερινή πόλη των Αγίων Σαράντα και βρίσκεται στα νοτιοανατολικά του κέντρου της τελευταίας. Από εκεί, είναι δυνατό για κάποιον να έχει υπό τον έλεγχό του τόσο την πόλη, όσο και τις νήσους Εξαμήλια (αλβ.: Ξαμίλ).
Ζαν-Μωρίς Ριπέρ

Ο Ζαν-Μωρίς Ριπέρ (γεννημένος το 1953) είναι Γάλλος διπλωμάτης. Από το 2011, έχει αναλάβει καθήκοντα πρέσβη της Ευρωπαϊκής Ένωσης στην Τουρκία.

Από το 2009 ως το 2011, ο Ριπέρ ήταν ειδικός απεσταλμένος του ΟΗΕ ως Σύμβουλος στο Πακιστάν. Προηγουμένως, από το 2007 ως το 2009, ο Ριπέρ ήταν Μόνιμος Εκπρόσωπος της Γαλλίας στα Ηνωμένα Έθνη στη Νέα Υόρκη. Με τον τίτλο αυτό, διετέλεσε Πρόεδρος του Συμβουλίου Ασφαλείας του ΟΗΕ τον Σεπτέμβριο του 2007 και τον Ιανουάριο του 2009. Ο Ριπέρ διετέλεσε μόνιμος εκπρόσωπος της Γαλλίας στα Ηνωμένα Έθνη στη Γενεύη από το 2005 ως το 2007.

Ο Ριπέρ ήταν Πρέσβης της Γαλλίας στην Ελλάδα από το 2000 ως το 2003.
Γκουκούνι Ουεντέι

Ο Γκουκούνι Ουεντέι (Goukouni Oueddei, 1944-) είναι πολιτικός από το Τσαντ. Ήταν αρχηγός κράτους του Τσαντ από το 1979 ως το 1982. Σήμερα ζει στην εξορία.
Persistence of Time

Το Persistence of Time είναι το πέμπτο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Αύγουστο του 1990 μέσω της δισκογραφικής εταιρείας "Megaforce Records".

Κατά τη διάρκεια των ηχογραφήσεων, στις 24 Ιανουαρίου 1990, το συγκρότημα έχασε εξοπλισμό αξίας 100.000 δολαρίων μετά από πυρκαγιά στο στούντιο.

Στη συγκεκριμένη κυκλοφορία, οι Anthrax παρουσίασαν ωριμότερες και μεγαλύτερες σε διάρκεια συνθέσεις σε σχέση με τους προηγούμενους δίσκους τους, αντικαθιστώντας τους χιουμοριστικούς στίχους με πιο φιλειρηνικά θέματα.

Αυτός ήταν ο τελευταίος τους δίσκος με τον Τζόι Μπελαντόνα στα φωνητικά, αφού το 1992 αντικαταστάθηκε από τον Τζον Μπους. Το άλμπουμ σκαρφάλωσε στο # 24 του Billboard στις Ηνωμένες Πολιτείες και το # 18 στη Μεγάλη Βρετανία, ενώ έφθασε στο # 4 στη Νέα Ζηλανδία. Τα σινγκλ ""Got the Time" και "In My World" ανέβηκαν στο βρετανικό Top-30 και το "Persistence of Time"" έγινε χρυσό τον Ιανουάριο του 1991.
Νεόφυτος Λάρκου

Ο Νεόφυτος Λάρκου είναι πρώην διεθνής Κύπριος ποδοσφαιριστής και νυν προπονητής ποδοσφαίρου.
Εβαντζελίστα Μένγκα

Ο Εβαντζελίστα Μένγκα (1480 περ.- 1571 περ.), με καταγωγή από την Φρανκαβίλλα Φοντάνα ήταν στρατιωτικός αρχιτέκτων του Καρόλου Ε', και σχεδιαστής του Κάστρου του Κοπερτίνο του Κάστρο της Μπαρλέττα του Κάστρου της Μόλα, του Κάστρου του Παραμπίτα, των αμυντικών οχυρώσεων της Μαργαρίτας της Σαβοΐας και τέλος των οχυρώσεων της Μάλτας κατά τη διάρκεια της μεγάλης πολιορκίας του 1565.

Νυμφευμένος στην Φρανκαβίλλα Φοντάνα με τη Μαρία Κόκο (Maria Coco), απέκτησε έναν μόνο γιο τον Αβόλιο.
Ναυμαχία του Καφηρέα

Η Ναυμαχία του Καφηρέα ή Ναυμαχία του Κάβο Ντόρο (ακρωτήριο της Εύβοιας) έγινε στις , μέσα στο πλαίσιο του Αγώνα για την ανεξαρτησία της Ελλάδας.
Σλιμ Γουίτμαν

O Ότις Ντιούι Γουίτμαν ("Ottis Dewey Whitman Jr.", 20 Ιανουαρίου 1923 – 19 Ιουνίου 2013), γνωστός περισσότερο ως Σλιμ Γουίτμαν, ήταν Αμερικανός μουσικός της κάντρι, τραγουδιστής και συνθέτης. Σημαντικές θεωρούνται οι πρώτες επιτυχίες του, κατά τη δεκαετία του 1950, όπως τα τραγούδια "India Love Call", "Love Song of the Waterfall", "Rose Marie" και "Singing Hills". Είχε χαρακτηριστεί ως ο αγαπημένος φολκ τραγουδιστής της Αμερικής, ωστόσο στη διάρκεια της καριέρας του απέκτησε μεγαλύτερη φήμη στην Ευρώπη και ειδικότερα στην Αγγλία. Ως συνθέτης και ερμηνευτής χαρακτηρίζεται για το γλυκό και ρομαντικό ύφος του. Με το χαρακτηριστικό φαλτσέτο και την έκταση που διέθετε, καθώς και τους λαρυγγισμούς του, αποτελεί μια από τις πιο χαρακτηριστικές και ασυνήθεις φωνές της κάντρι και ποπ μουσικής.

Ξεκίνησε τη μουσική του σταδιοδρομία στα τέλη της δεκαετίας του 1940, όταν τον ανακάλυψε ο Τομ Πάρκερ, μάνατζερ του Έντι Άρνολντ και αργότερα του Έλβις Πρίσλεϊ. Το πρώτο του σινγκλ, "I’ m Casting My Lasso Towards the Sky", κυκλοφόρησε το 1949 υιοθετώντας το όνομα Σλιμ Γουίτμαν μετά από παρότρυνση της δισκογραφικής του εταιρείας. Έγινε περισσότερο γνωστός με τη διασκευή του τραγουδιού "Love Song of the Waterfall" (σύνθεση του Μπομπ Νόλαν) και αργότερα με τα σινγκλς, "Indian Love Call" (1952) και "Secret Love" (1953), τα οποία έφτασαν μέχρι τη δεύτερη θέση του καταλόγου Billboard για την κάντρι. Συνέχισε να ηχογραφεί και να περιοδεύει μέχρι τη δεκαετία του 2000.
Γουόλτερ Ματάου

Ο Γουόλτερ Ματάου ("Walter Matthau", 1 Οκτωβρίου 1920 - 1 Ιουλίου 2000) ήταν Αμερικανός ηθοποιός βραβευμένος με Όσκαρ Β' Ανδρικού Ρόλου για την ταινία του 1966 "Ένας υπέροχος απατεώνας (The Fortune Cookie)" σε σκηνοθεσία Μπίλι Γουάιλντερ. Η ταινία αυτή σηματοδότησε την πρώτη συνεργασία του Ματάου με τον Τζακ Λέμον με τον οποίο αποτέλεσε κινηματογραφικό δίδυμο που συνεργάστηκε μαζί σε συνολικά 10 ταινίες. Σημαντική θέση στη φιλμογραφία του ηθοποιού κατέχουν οι ταινίες "Μια Μορφή Μέσα στο Πλήθος (A Face in the Crowd, 1957)", "Ραντεβού στο Παρίσι (Charade, 1963)", "Ένα Παράξενο Ζευγάρι (The Odd Couple, 1968)", "Αλό!... Ντόλλυ... (Hello, Dolly!, 1969)", "Το Αγκάθι (Cactus Flower, 1969)", "Μίστερ Κοτς (Kotch, 1971)", "Η Πρώτη Σελίδα (The First Page, 1974)", "Οι Γκρινιάρηδες (The Sunshine Boys, 1975)", "Καλιφόρνια Οτέλ (California Suite, 1978)" και "Τα Φιλαράκια (Buddy Buddy, 1981)". Ο ηθοποιός έπασχε από στεφανιαία νόσο και από καρκίνο του παχέος εντέρου που είχε κάνει μετάσταση στο ήπαρ, στον πνεύμονα και τον εγκέφαλο. Απεβίωσε το 2000 από ανακοπή καρδιάς.
Σαχέρ Ζαρούρ

Ο Σαχέρ Ζαρούρ (γεννημένος στις 14 Μαρτίου 1983 στο Μοντρέιγ-σου-Μπουά της Γαλλίας) είναι Γαλλοαλγερινός ποδοσφαιριστής ο οποίος αγωνίζεται ως αμυντικός για λογαριασμό της ΑΚ Αρλ-Αβινιόν, ομάδας της γαλλικής Λιγκ 2.
Στυλιανός Αλλαμανής

Ο Στυλιανός Αλλαμανής (Καρδίτσα, 1910 - Αθήνα, 9 Ιουλίου 2000) ήταν Έλληνας δικηγόρος και πολιτικός. Χρημάτισε 9 φορές βουλευτής με διάφορα κόμματα και διετέλεσε υπουργός.
Σαμουέλ Αλεγκρό

Ο Σαμουέλ Αλεγκρό είναι Γάλλος ποδοσφαιριστής γεννημένος στις 14 Μαρτίου 1978 στο Σαιν-Σαμόν. Αγωνίζεται στην θέση του αμυντικού για λογαριασμό της Ρεντ Σταρ ΦΚ.
Emerson, Lake and Palmer

Οι Emerson, Lake and Palmer, επίσης γνωστοί σαν ELP, ήταν βρετανικό συγκρότημα της προοδευτικής χαρντ ροκ μουσικής. Αποτελούνταν από τον Κιθ Έμερσον στα πλήκτρα, τον Γκρεγκ Λέικ στο μπάσο και την κιθάρα και τον Καρλ Πάλμερ στα τύμπανα. Υπήρξαν ιδιαίτερα επιδραστικοί για τα μετέπειτα συγκροτήματα του είδους.
Ζακ Αμπορντοναντό

Ο Ζακ Αμπορντοναντό, γνωστός και με το ψευδώνυμο "Pancho", γεννημένος στις 27 Μαΐου 1978 στη Μασσαλία είναι Γάλλος ποδοσφαιριστής ο οποίος αγωνίζεται στην θέση του αμυντικού με τη δεύτερη ομάδα της Ολιμπίκ Μαρσέιγ στο CFA2.
Αλεξάντρ Αλφόνς

Ο Αλεξάντρ Αλφόνς, γεννημένος στις 17 Ιουνίου 1982 στο Παρίσι, είναι Γάλλος ποδοσφαιριστής ο οποίος αγωνίζεται ως επιθετικός για λογαριασμό της Σταντ Μπρεστουά.
Διομήδης Ψηλός

Ο Διομήδης Ψηλός (Αίγιο, 28 Ιανουαρίου 1928 - 4 Σεπτεμβρίου 2006) ήταν Έλληνας πανεπιστημιακός και πολιτικός, βουλευτής το 1974.
Μεχντί μπεν Μπαρκά

Ο Μεχντί μπεν Μπαρκά (Ιανουάριος 1920 - εξαφανίστηκε στις 29 Οκτωβρίου 1965) ήταν Μαροκινός πολιτικός.
Dallas Buyers Club

Dallas Buyers Club είναι αμερικανικό βιογραφικό δράμα παραγωγής 2013, σε σκηνοθεσία Ζαν-Μαρκ Βαλέ. Το σενάριο έγραψαν οι Κρεγκ Μπόρτεν και Μελίσα Γουάλακ και είναι βασισμένο στην αληθινή ιστορία του Ρον Γούντρουφ, ο οποίος, αφού κόλλησε AIDS, ξεκίνησε το λαθρεμπόριο μη εγκεκριμένων φαρμάκων στο Τέξας όταν ανακάλυψε ότι τα συγκεκριμένα φάρμακα βοηθούν στη βελτίωση των συμπτωμάτων του. Πρωταγωνιστούν οι Μάθιου Μακόναχι, Τζάρεντ Λέτο, Τζένιφερ Γκάρνερ και Στιβ Ζαν.

Η ταινία κυκλοφόρησε σε περιορισμένο κύκλωμα αιθουσών την 1η Νοεμβρίου 2013 και σε ευρύτερη διανομή στις 22 Νοεμβρίου 2013. Απέσπασε θετικά σχόλια από τους κριτικούς και έλαβε έξι υποψηφιότητες για Όσκαρ, ανάμεσά τους για Καλύτερη Ταινία και Πρωτότυπου Σεναρίου, κερδίζοντας τρία στις κατηγορίες Α' και Β' Ανδρικού Ρόλου για τις ερμηνείες των Μακόναχι και Λίτο αντίστοιχα και Μακιγιάζ & Κομμώσεων . Βραβεύτηκε επίσης με δύο Χρυσή Σφαίρες και δύο Screen Actors Guild Awards στις κατηγορίες Α' και Β' Ανδρικού Ρόλου.
Βανιλίνη

thumb|250px|Ο χημικός τύπος της βανιλίνης
H Βανιλίνη είναι φαινολική αλδεΰδη που χρησιμοποιείται ως αρωματικό στην ζαχαροπλαστική σε αντικατάσταση της φυσικής βανίλιας, καθόσον λόγω της βιομηχανοποιημένης παραγωγής της, έχει εξαιρετικά χαμηλότερη τιμή από την φυσική βανίλια. Υπάρχει η φυσική βανιλίνη, που προέρχεται από το εκχύλισμα της βανίλιας αλλά και η χημική που συντίθεται στο εργαστήριο. Η χημική είναι αυτή που διατίθεται στην αγορά λόγω της ευκολίας παραγωγής της. Έχει χημικό τύπο C8H8O3 

Οργανοληπτικά ωστόσο διαφοροποιείται από την φυσική βανίλια, αφού η φυσική περιέχει και άλλες αρωματικές ενώσεις.

Είναι διαθέσιμη υπό μορφή λευκής κρυσταλλικής σκόνης σε φιαλίδια μιας δόσης.


Κατηγορία:Φαινόλες
Κατηγορία:Αρωματικές ενώσεις
Κατηγορία:Αλδεΰδες
Κώστας Σακκάς

Ο Κώστας Σακκάς (1984) είναι Έλληνας αναρχικός, καταδικασμένος για διακεκριμένη οπλοκατοχή και για απόπειρα ληστείας.
Μπαρκάντ Αμπντί

Ο Μπαρκάντ Αμπντί (σομαλικά: "Barkhad Cabdi", αραβικά: بركات عبدي) γεννημένος στις 10 Απριλίου 1985, είναι ηθοποιός από τη Σομαλία. Έκανε το κινηματογραφικό του ντεμπούτο στο περιπετειώδης θρίλερ "Captain Phillips". Για την ερμηνεία του στην ταινία έλαβε πολλές υποψηφιότητες για βραβεία, συμπεριλαμβανομένης και για Όσκαρ Β' Ανδρικού Ρόλου.
Λουπίτα Νιόνγκο

Η Λουπίτα Νιόνγκο (αγγλικά: "Lupita Amondi Nyong'o", 1 Μαρτίου 1983) είναι Κενυάτισσα ηθοποιός, γεννημένη στο Μεξικό. Έκανε το αμερικανικό κινηματογραφικό της ντεμπούτο στην ταινία "12 Χρόνια Σκλάβος" του Στηβ ΜακΚουήν στο ρόλο της Πάτσι, για τον οποίο έλαβε κριτική αποδοχή. Για την ερμηνεία της η Νιόγκο έλαβε υποψηφιότητα για Χρυσή Σφαίρα και BAFTA και βραβεύτηκε με το Screen Actors Guild Award Καλύτερης Γυναικείας Ερμηνείας σε Δευτεραγωνιστικό Ρόλο και με Όσκαρ Β' Γυναικείου Ρόλου.
Σουλτανάτο των Γυναικών

Το Σουλτανάτο των Γυναικών (Τούρκικα:"Kadınlar Saltanatı") ήταν η περίοδος σχεδόν 130 ετών κατά τον 16ο και 17ο αιώνα, που οι γυναίκες του αυτοκρατορικού χαρεμιού της Οθωμανικής Αυτοκρατορίας άσκησαν έκτακτη πολιτική επιρροή στις κρατικές υποθέσεις, πάνω από τον Σουλτάνο.

Πολλοί από τους Σουλτάνους κατά τη διάρκεια αυτής της περιόδου ήταν ανήλικοι ή ανίκανοι και ήταν οι μητέρες τους, οι Βαλιντέ Σουλτάνες, αυτές οι οποίες κυβερνούσαν ουσιαστικά την Αυτοκρατορία. Η σημαντικότερη γυναίκα στην ιστορία της Οθωμανικής Αυτοκρατορίας ήταν η ελληνικής καταγωγής, Μαχπεϊκέρ Κιοσέμ Σουλτάν, σύζυγος του Αχμέτ Α΄ και μητέρα του Μουράτ Δ΄ και του Ιμπραήμ Α΄.

Στην Οθωμανική Αυτοκρατορία, σε αντίθεση με άλλες μοναρχίες, οι γυναίκες δεν επιτρεπόταν να κυβερνούν τη χώρα. Αυτό έγινε κατά πάσα πιθανότητα, προκειμένου να αποφευχθεί η αθέμιτη επιρροή στο Σουλτάνο.

Γράμμα της [[Μιχριμάχ Σουλτάνα|Μιχριμάχ Σουλτάν]], κόρης του [[Σουλεϊμάν Α΄ ο Μεγαλοπρεπής|Σουλεϊμάν Α΄]] και της [[Χασεκί σουλτάνα|Χασεκί]] [[Χιουρέμ Σουλτάνα|Χουρέμ Σουλτάν]]|left

Αυτός ο κανόνας καταργήθηκε όταν ο Σουλτάνος Σουλεϊμάν Α΄ έκανε νόμιμη σύζυγό του την Χασεκί Χουρέμ Σουλτάν. Μετά τη Χουρέμ ήρθαν δύο Χασεκί που στη συνέχεια έγιναν Βαλιντέ Σουλτάν: Πρώτα η Νουρμπανού Σουλτάν, σύζυγος του Σελίμ Β΄, γιου της Χουρέμ και στη συνέχεια η Σαφιγιέ Σουλτάν, σύζυγος του Μουράτ Γ΄, γιου της Νουρμπανού (η οποία δεν ήταν νόμιμη σύζυγος). Πιστεύεται ότι η Μιχριμάχ Σουλτάν, κόρη της Χουρέμ, επηρέασε επίσης τον αδελφό της, Σελίμ Β΄. 

Η ακμή του Σουλτανάτου των Γυναικών κορυφώθηκε κατά τη διάρκεια της βασιλείας της Μαχπεϊκέρ Κιοσέμ Σουλτάν, Βαλιντέ Σουλτάν των δύο γιων της, του Μουράτ Δ΄ και του Ιμπραήμ Α΄και μετά τον θάνατο του Ιμπραήμ επηρέαζε τον εγγονό της, Μεχμέτ Δ΄. Αυτή η περίοδος έληξε με τη δολοφονία της Κιοσέμ από την μητέρα του Μεχμέτ Δ΄, την Βαλιντέ Τουρχάν Χατιτζέ Σουλτάν.

Ο γιος της Κιοσέμ Σουλτάν, Ιμπραήμ Α΄, παντρεύτηκε μία παλλακίδα του, την Χιουμασάχ Σουλτάν. Ο Ιμπραήμ υπέβαλε τις αδελφές του, Αϊσέ Σουλτάν, Φατμά Σουλτάν, Χανζαντέ Σουλτάν, οι οποίες ήταν κόρες της Κιοσέμ, καθώς και την ανιψιά του, Καγιά Σουλτάν, στην ταπείνωση της υποταγής στις παλλακίδες του. Τους πήρε τα εδάφη και τα κοσμήματά τους και τις έκανε να υπηρετούν την Χιουμασάχ, ενώ στέκονταν σε στάση προσοχής σαν υπηρέτες καθώς έτρωγε και κρατώντας το σαπούνι, τη λεκάνη και την κανάτα με το νερό με τα οποία έπλενε τα χέρια της.

Ο τερματισμός της βασιλείας των γυναικών στην Οθωμανική Αυτοκρατορία δεν σημαίνει τον τερματισμό και της επίδρασης των γυναικών στη διακυβέρνηση. Όπως και πιο πριν, οι Βαλιντέ Σουλτάν συνέχισαν να συμμετέχουν σε φιλανθρωπικούς σκοπούς. Εκτός από την πολιτική, ασχολούνταν με την κατασκευή τζαμιών, σχολείων, νοσοκομείων, και είχαν μεγάλα εισοδήματα, τα οποία διαχειρίζονταν αυτόνομα. Ένα χαρακτηριστικό παράδειγμα είναι οι δύο τελευταίες Βαλιντέ Σουλτάν: η Μπεζμιαλέμ Σουλτάν και η Περτεβνιγιάλ Σουλτάν. Ωστόσο, σε σύγκριση με την περίοδο του Σουλτανάτου των Γυναικών (κυρίως στην περίοδο της Βαλιντέ Κιοσέμ Σουλτάν) η επίδρασή τους στην εσωτερική και εξωτερική πολιτική ήταν πολύ μικρή.
Σάλι Χόκινς

Η Σάλι Χόκινς (αγγλικά: "Sally Hawkins") γεννημένη στις 27 Απριλίου 1976, είναι Αγγλίδα ηθοποιός. 

Η ερμηνεία της ως Πόπι στην ταινία "Τυχερή κι Ευτυχισμένη" (Happy-Go-Lucky) το 2008, της χάρισε αρκετά βραβεία όπως τη Χρυσή Σφαίρα Α' Γυναικείου Ρόλου σε Μιούζικαλ ή Κωμωδία. Άλλες σημαντικές ταινίες της είναι: "Το Μυστικό της Vera Drake" (Vera Drake, 2004), "Fingersmith" (2005), "Persuasion" (2007), "Γυναίκες Έτοιμες για Όλα" (Made in Dagenham, 2010) και "Θλιμμένη Τζάσμιν" (Blue Jasmine, 2013). Για το "Θλιμμένη Τζάσμιν" έλαβε την πρώτη της υποψηφιότητα για Όσκαρ Β' Γυναικείου Ρόλου. Για την ερμηνεία της στην ταινία "Η Μορφή του Νερού" κέρδισε το βραβείο Satellite και προτάθηκε για Όσκαρ, Χρυσή Σφαίρα, BAFTA, και SAG Α' Γυναικείου Ρόλου.
Free Live!

Το Free Live! είναι το πρώτο ζωντανά ηχογραφημένο άλμπουμ του βρετανικού ροκ συγκροτήματος Free, το οποίο κυκλοφόρησε τον Σεπτέμβριο του 1971 μέσω της δισκογραφικής εταιρείας "Island Records". Επανεκδόθηκε με επτά επιπλέον κομμάτια σε μορφή CD, στις 5 Φεβρουαρίου 2002 από την "Island".

Οι ηχογραφήσεις που συμπεριλήφθηκαν στο δίσκο πραγματοποιήθηκαν τον Ιανουάριο του 1970 στο Σάντερλαντ και τον Σεπτέμβριο της ίδιας χρονιάς στο Κρόιντον.

Η προσωρινή διάλυση του συγκροτήματος συνέπεσε με την κυκλοφορία του άλμπουμ με αποτέλεσμα την σημαντική άνοδο των πωλήσεων τους, με το "Free Live!" να ανεβαίνει στην τέταρτη θέση των βρετανικών τσαρτ, αν και στις Ηνωμένες Πολιτείες έφθασε μόλις στο # 89.
Τζόνα Χιλ

Ο Τζόνα Χιλ (αγγλικά: "Jonah Hill Feldstein", 20 Δεκεμβρίου 1983) είναι Αμερικανός ηθοποιός, παραγωγός, σεναριογράφος και κωμικός. Έχει λάβει δύο υποψηφιότητες για Όσκαρ Β' Ανδρικού Ρόλου για την ερμηνείες του στις ταινίες "Moneyball" (2011) και "Ο Λύκος της Wall Street" (The Wolf of Wall Street, 2013). Είναι επίσης γνωστός για τους ρόλους του στις ταινίες "Superbad" (2007), "Με την Πρώτη" (Knocked Up, 2007), "Πεθαίνω στα Γέλια" (Funny People, 2009), "Σηκωτός για τη Συναυλία" (Get Him to the Greek, 2010), "21 Jump Street" (2012) και "Το Τέλος του Κόσμου" (This Is the End, 2013) καθώς και για τη φωνή που δάνεισε στην ταινία κινουμένων σχεδίων "Πώς να Εκπαιδεύσετε το Δράκο σας" (How to Train Your Dragon, 2010.
Αναστάσιος Μπάλκος

Ο Αναστάσιος Μπάλκος (1916 - 1995) ήταν αντιστράτηγος του ελληνικού Στρατού Ξηράς, πολιτικός και συγγραφέας. Διετέλεσε βουλευτής Πρέβεζας με τη Νέα Δημοκρατία, γενικός γραμματέας του υπουργείου Δημόσιας Τάξης και υπουργός Δημόσιας Τάξης. Υπήρξε ο βουλευτής με τη μακρότερη συνεχόμενη θητεία στην εκλογική περιφέρεια Πρέβεζας (11 χρόνια και 5 μήνες).
Τζουν Σκουίμπ

Η Τζουν Σκουίμπ ("June Squibb", 6 Νοεμβρίου 1929 - ...) είναι Αμερικανίδα ηθοποιός. Έχει παίξει β' ρόλους σε ταινίες όπως "Άλις: Απιστη ή Απατημένη;" (Alice, 1990), "Άρωμα Γυναίκας" (Scent of a Woman, 1992), "Τα Χρόνια της Αθωότητας" (The Age of Innocence, 1993), "In & Out" (1997) και "Ο Παράδεισος Είναι Μακριά" (Far from Heaven, 2002). Έχει επίσης εμφανιστεί σε τηλεοπτικές σειρές όπως "Ghost Whisperer" και στο Μπρόντγουεϊ. Έπαιξε τη σύζυγο του Τζακ Νίκολσον στην ταινία "Σχετικά με τον Σμιντ" (About Schmidt, 2002) και τη σύζυγο του Μπρους Ντερν στο "Nebraska" (2013), το οποίο έκανε πρεμιέρα στο Φεστιβάλ Καννών το 2013 και ήταν υποψήφιο για το Χρυσό Φοίνικα. Για την ερμηνεία της στο "Nebraska" έλαβε υποψηφιότητα για Χρυσή Σφαίρα, BAFTA, Screen Actors Guild Award και Όσκαρ Β' Γυναικείου Ρόλου.
Τζάρεντ Λέτο

Ο Τζάρεντ Τζόζεφ Λέτο ("Jared Joseph Leto", 26 Δεκεμβρίου 1971) είναι Αμερικανός ηθοποιός, τραγουδιστής και συνθέτης. Ο Λέτο έχει εμφανιστεί σε χολιγουντιανές υπερπαραγωγές αλλά και σε μικρότερες παραγωγές. Έγινε γνωστός για το ρόλο του ως Τζόρνταν Καταλάνο (Jordan Catalano) στη νεανική δραματική σειρά "My So-Called Life" (1994). Αργότερα έκανε το κινηματογραφικό του ντεμπούτο στο "How to Make an American Quilt" (1995) και έλαβε καλές κριτικές για την ερμηνεία του στο "Prefontaine" (1997). To 2016 έπαιξε τον περιβόητο ρόλο του Τζόκερ (The Joker) στην αναμενόμενη ταινία "Ομάδα Αυτοκτονίας" (Suicide Squad). Ο Λέτο έπαιξε δευτερεύοντες ρόλους στις ταινίες "The Thin Red Line (Λεπτή κόκκινη γραμμή)" (1998) και "Girl, Interrupted" (1999) καθώς και τον πρωταγωνιστικό ρόλο στην ταινία τρόμου "Urban Legend" (1998) και έλαβε επαίνους από τους κριτικούς για το ρόλο του στο "Requiem for a Dream" (2000) του Ντάρεν Αρονόφσκι. Έχει συνεργαστεί με τον Ντέιβιντ Φίντσερ στις ταινίες "Fight Club" (1999) και "Panic Room" (2002). Άλλες ταινίες του είναι: "American Psycho" (2000), "Highway" (2002), "Lord of War" (2005), "Lonely Hearts" (2006), "Chapter 27" (2007) και "Mr. Nobody" (2009). Το 2013 συμπρωταγωνίστησε στην ταινία "Dallas Buyers Club" για την οποία κέρδισε τηΧρυσή Σφαίρα Β' Ανδρικού Ρόλου καθώς και το Όσκαρ Β' Ανδρικού Ρόλου. 

Ο Τζάρεντ Λέτο για το ρόλο του στην πολύ ποιοτική ταινία "Requiem for A Dream" έχασε πολλά κιλά για τις ανάγκες του ρόλου και έκανε παρέα με αληθινούς τοξικομανείς προκειμένου να αποδώσει πιστά τον χαρακτήρα του, ενώ το ομώνυμο soundtrack του συνθέτη Clint Mansell έγινε ευρέως γνωστό για την καλλιτεχνική του αρτιότητα. Η ταινία έχει κάποιες σκληρές σκηνές, οι οποίες όμως δεν αφαιρούν από το έργο την σπουδαιότητα του και την νοηματική συνοχή του. Ο Τζάρεντ Λέτο πλέον είναι ηθοποιός βραβευμένος με Όσκαρ. Ο Τζάρεντ Λέτο χαρακτηρίζεται ως "μεθοδικός ηθοποιός" (method actor), o οποίος κάνει ειδική προετοιμασία και μπαίνει στην ψυχοσύνθεση και στον εσωτερικό κόσμο των χαρακτήρων που υποδύεται, για να μπει τελείως στο κλίμα του ρόλου. 

Ο Λέτο είναι ο βασικός τραγουδιστής και συνθέτης του συγκροτήματος Thirty Seconds to Mars. Σχημάτισε το συγκρότημα το 1998 στο Λος Άντζελες μαζί με το μεγαλύτερό του αδερφό Σάνον Λέτο. Κυκλοφόρησαν το πρώτο τους άλμπουμ το 2002 και έλαβαν θετικές κριτικές. Το επόμενο άλμπουμ τους "A Beautiful Lie" (2005) έγινε πλατινένιο σε αρκετές χώρες. Το τρίτο άλμπουμ του συγκροτήματος "This Is War" κυκλοφόρησε το Δεκέμβριο του 2009.To 4o άλμπουμ τους με όνομα "Love lust faith+Dreams" κυκλοφόρησε το 2013 και έχει γίνει παγκόσμια επιτυχία. Επίσης ο Λέτο έχει σκηνοθετήσει μουσικά βίντεο του συγκροτήματος τα οποία ήταν υποψήφια για πολλά βραβεία όπως τα MTV Video Music Awards. Το group είναι γνωστό για την δυναμικότητα του και την εντυπωσιακή σκηνική του παρουσία.
Λουίς Αλόι Βιδάλ

Ο Λουίς Αλόι Βιδάλ (8 Φεβρουαρίου 1930 – 8 Ιουνίου 2012) ήταν Καταλανός επαγγελματίας ποδοσφαιριστής και προπονητής.
Αρμάν Φορσεριό

Ο Αρμάν Φορσεριό είναι πρώην Μονεγάσκος ποδοσφαιριστής, γεννημένος στις 1 Μαρτίου 1941 στο Μονακό, ο οποίος αγωνιζόταν στη θέση του αμυντικού.